kardosdrur/scandi-wiki huggingface dataset:
DM i håndbold 2008-09 (mænd)

Danmarksmesterskabet i håndbold for mænd 2008–09 var det 73. Danmarksmesterskab i håndbold for mænd afholdt af Dansk Håndbold. Mesterskabet blev vundet af KIF Kolding, som i finaleserien besejrede FC København Håndbold efter tre kampe, og holdet sikrede sig dermed sin 12. DM-titel. Bronzemedaljerne gik til Team Tvis Holstebro, som i bronzekampene sejrede over GOG Svendborg TGI.

Jack & Jones Ligaen

Grundspil 

I grundspillet spillede 14 hold en dobbeltturnering alle-mod-alle. De otte bedst placerede hold gik videre til medaljeslutspillet. Holdene, der sluttede på 9.- til 13.-pladsen måtte spille kvalifikation til den efterfølgende sæson af HåndboldLigaen, mens nr. 14 rykkede direkte ned i 1. division.

Slutspil 

De otte bedste hold fra grundspillet spillede i medaljeslutspillet. Holdene blev inddelt i to grupper med fire hold, der begge spillede en dobbeltturnering alle-mod-alle. Holdene, der sluttede på første- eller andenpladsen i grundspillet, startede slutspillet med 2 point, mens holdene der sluttede på tredje- eller fjerdepladsen, startede med 1 point. Vinderne af de to gruppe kvalificerede sig til DM-finalen, mens de to toere gik videre til bronzekampen. Begge finalekampe blev spillet bedst af tre kampe.

Gruppe A

Gruppe B

Bronzekamp

Finale

Kilder / eksterne henvisninger 
 Dansk Håndbold Forbund
 TV 2 Sporten – Resultater – Håndbold – Jack & Jones Ligaen 2008/2009

Noter 

Håndbold i 2008
Håndbold i 2009
DM i håndbold (mænd)
Leopold Schmidt

Leopold Schmidt (2. august 1860 i Berlin – 30. april 1927 sammesteds) var en tysk musikforfatter.
 
Schmidt har virket som Kapelmester og udgivet nogle Kompositioner, men er langt mere kendt som »Berliner
Tageblatt«’s mangeaarige og nuv. ansete Musikanmelder og som forfatter af en Rk. værdifulde skrifter
som »Zur Geschichte der Märchenoper« (1895), »G. Meyerbeer«, »Haydn« og »Mozart« (i
Samlingen »Berühmte Musiker«, fl. Opl.), endvidere »Moderne Musik«, »Meister der
Tonkunst«, Samlede Kritiker (3 Bd), »Beethoven« (1914) m. m., derunder Nybearbejdelse af E.
Naumann’s »Illustrierte Geschichte der Musik« og Udgaver af Beethoven- og Brahms-Breve.
S. er ogsaa optraadt som Foredragsholder (i Kbhvn om Symfoniens Historie med orkestral Illustration).

Musikhistorikere fra Tyskland
Musikforskere fra Tyskland
Musikkritikere
Tyskere i 1900-tallet
Personer fra Berlin
Tyskere i 1800-tallet
Biografiforfattere fra Tyskland
VM i rugby

Verdensmesterskabet i rugby (Rugby World Cup) er den vigtigste turnering i international rugby. Mesterskabet arrangeres af International Rugby Board (IRB), og bliver afholdt hver fjerde år. Den første slutrunde blev afholdt i 1987, hvor Australien og New Zealand delte værstskabet. Vinderen af turneringen modtager William Webb Ellis Trofæet, der er opkaldt efter opfinderen af sporten. Turneringen er den tredje største idrætsbegivenhed i verden.

Sydafrika er forsvarende verdensmestre efter de vandt turneringen i 2019.

Resultater

Referencer

Ekstern henvisning 

 VM i rugby officiel hjemmeside
 World Rugby officiel hjemmeside

Rugby
Rugby
Rugby
Sigismund Wedell-Wedellsborg

Sigismund Joachim Godske baron Wedell-Wedellsborg (21. september 1909 på Frederiksberg – 11. august 1971 i Faaborg) var en dansk officer og modstandsmand.

Han var søn af oberst, kammerherre, baron Vilhelm Wedell-Wedellsborg og hustru Louise f. baronesse Wedell-Wedellsborg, blev student 1927, premierløjtnant 1931, kaptajnløjtnant 1937 og kaptajn 1942. Wedell-Wedellsborg var tjenstgørende ved Geodætisk Institut 1941-45 og 1947-49. Han tilhørte under Danmarks besættelse en militærgruppe under Den lille Generalstab og var medlem af amtsledelsen i Sorø.

Efter krigen blev han oberstløjtnant og chef for 17. bataljon 1950, chef for 11/4 regiment 1951, for Hjemmeværnets befalingsmandsskole 1952, for 11/5 regiment 1956 og oberst og stedfortrædende regionschef ved region IV samme år. Han var kammerjunker, Ridder af Dannebrog og bar en række udenlandske ordener.

Han blev gift 19. april 1938 med Yvonne Styrmer (15. juni 1913 på Frederiksberg – 28. januar 1988 i København), datter af oberstløjtnant Hother Styrmer og hustru Valborg f. Larsen. Parret fik to børn, baron Henrik Vilhelm (født 1940) og baronesse Marie-Louise Wedell-Wedellsborg (født 1943).

Kilder 
 Kraks Blå Bog 1957
 Opslag i Modstandsdatabasen
 Slægtsside
 Reventlow Genealogical Database

Eksterne henvisninger 
 

Baroner fra Danmark
Riddere af Dannebrog
Sigismund
Personer i Kraks Blå Bog (afdøde)
Personer fra Frederiksberg
Danskere i 1900-tallet
Medlemmer af militærgrupper
Officerer i Hjemmeværnet
Bendt Wedell

Bendt Wedell er det anvendte navn om flere personer:

 Bendt Wedell (1840-1922) – lensgreve og godsejer (Vilhelm Carl Casper Joachim Ove Bendt Wedell)
 Bendt Wedell (født 1975) – lensgreve og godsejer (Bendt Hannibal Tido Wedell)
Phu Quoc International Lufthavn

Phu Quoc International Lufthavn (Vietnamesisk: Sân bay quốc tế Phú Quốc) er en lufthavn ved Phu Quoc, Kien Giang i Vietnam. Lufthavnen ligger 340 km nordøst for Ho Chi Minh-byen. Lufthavnen åbnede i 2012.

Lufthavnen vil få 1 landingsbane (3000 m x 45 m), og kan håndtere 7 million passagerer årligt. Anlægsudgiften androg 0,81 milliarder amerikanske dollar. Byggeriet startede i 2008 og sluttede i 2012. Lufthavenen afløste Phu Quoc Lufthavn.

Referencer 

Lufthavne i Vietnam
Tommy Lynn Sells

Tommy Lynn Sells (28. juni 1964 – 3. april 2014) var en amerikansk seriemorder.

Barndom 
Da Sells var otte år, begyndte han at tilbringe tid sammen med en mand ved navn Willis Clark, en mand fra en nærliggende by. Clark blev senere mistænkt for seksuelt misbrug af børn.

Mord 
Sells hævdede, at han begik sit første mord som 16-årig. 

I juli 1985, da han var 21 år gammel, arbejdede Sells ved et karneval i Forsyth, Missouri. Der mødte han Ena Cordt, 35 år, som havde taget sin 4-årige søn med til karneval. Cordt fandt Sells attraktiv og inviterede ham med til sit hjem samme aften. Ifølge Sells havde han sex med Cordt, men han vågnede i løbet af natten, hvor han opdagede, at hun var i gang med at stjæle fra hans rygsæk. Han tog hendes søns baseballbat og slog hende ihjel. Han myrdede hendes søn for at undgå, at han kunne vidne mod Sells. De to hårdt forslåede lig blev fundet tre dage senere; på dette tidspunkt var Tommy Lynn Sells draget videre.

I 1997 blev 10-årige Joel Kirkpatrick, søn af Julie Rea Harper, myrdet. Hans mor blev dømt, men hun blev senere frifundet. Hendes familie fortalte politiet, at Sells havde invaderet deres hjem og dræbte Kirkpatrick, fordi moderen var uhøflig overfor Sells tidligere på aftenen i en nærliggende dagligvarebutik.

Se også 
 Most Evil

Kilder

Eksterne henvisninger 
 Fuld detaljeret liste over Tommy Sells mord  (fra crimelibrary.com)
 Interview med Tommy Lynn Sells "(from 20/20)*

Seriemordere fra USA
Personer der har myrdet børn
Sloveniens håndboldlandshold (damer)

Sloveniens håndboldlandshold for kvinder er det kvindelige landshold i håndbold for Slovenien. Det repræsenterer landet i internationale håndboldturneringer. Holdet har deltaget under både VM og EM 5 gange, men har aldrig vundet en medalje. Deres bedste placering er en 8. plads under VM 2003 og under EM en 9. plads fra 2004. Deres første optræden under en international turnering var under VM 1997, hvor de kom på en 18. plads. Nuværende landstræner er tidligere succestræner Dragan Adžić fra Montenegro.

Holdet blev for første gang nogensinde, udpeget som medvært for EM i kvindehåndbold 2022. Her var holdet placeret i Gruppe B i Celje, hvor modstanderne var ,  og . Holdet sluttede på en samlet 8. plads ved mesterskabet, med tre sejre i seks kampe og en plads i mellemrunden.

Resultater

Verdensmesterskabet

Europamesterskabet

Nuværende trup 
Nuværende trup til EM i kvindehåndbold 2022 på hjemmebane.

Landstræner:  Dragan Adžić

Kilder

Eksterne henvisninger 
 Official website of the Slovenia handball federation 

Landshold (damer)
Kvindehåndboldlandshold
Theresa Knorr

Theresa Knorr, (Theresa Jimmie Francine Cross; født 12. marts 1946 i Sacramento) i Californien er en dømt morder, der er kendt for at have mishandlet og myrdet to af sine børn og brugt sine andre børn til at skjule forbrydelserne.

Tidligere liv 
Hendes mor var Swannie Gay Cross, og hendes far hed Jim Cross. Hun var den yngste i familien og var meget hengiven over for sin mor. Da hendes mor døde i 1961, fik Theresa en depression. I en alder af 16 giftede hun sig med Clifford Clyde Sanders, de fik i 1964 en søn Howard Clyde Sanders. Deres ægteskab endte med, at hun skød og dræbte ham i sommeren 1964, mens de boede i Galt i Californien. Hun blev anklaget, men blev fundet ikke skyldig i forbrydelsen. Hun var gravid og fødte sit andet barn,  datteren Sheila Gay Sanders i 1965.

Ingen af Knorr børn blev skånet for hendes fysiske, verbale og psykiske misbrug. Men Knorr havde et særligt had til sine døtre Suesan og Sheila, fordi pigerne voksede og blomstrer til unge kvinder, mens hun selv stod over for udsigten til at blive gammel (ifølge et interview med hendes overlevende datter, Terry, i en episode af A & E 'Cold Case Files med titlen "Mors regler"). I årevis mishandlede og torterede hun sine børn ved bl.a. at brænde dem med cigaretter og slå dem. Knorr fokuserede sin vrede på døtrene og trænede sine sønner til at slå og kontrollere deres søstre.

Suesans død 
Under en ophedet diskussion i 1983 greb Knorr en 22-kaliber pistol og skød Suesan i brystet. Kuglen satte sig ryggen, men Knorr nægtede at søge lægehjælp og lod Suesan ligge i badekarret. Suesan overlevede, og Knorr lænkede hende til en sæbeskål og begyndte at pleje hende. Suesan kom sig til sidst fra sine sår uden professionel behandling.
I 1984 besluttede Suesan at fortælle sin mor, at hun gerne vil flytte. Knorr gav hende lov under forudsætning af, at Suesan ville lade hende fjerne kuglen fra hendes ryg. Fjernelsen fandt sted på køkkengulvet med mellariltableter og spiritus som bedøvelsesmiddel. Knorr beordrede Robert til at fjerne kuglen med en hobbykniv. En infektion sætte snart ind og Suesans hud blev gul til gulsot og hun fik delirium. Hun lå døende på gulvet og Knorr bad de andre børn om at gå over hende. Som Terry fortalte Cold Case Files, Knorr fortalte sine andre børn, at Suesan sygdom var et resultat af en besættelse af Satan, og at den eneste måde at rense for den dæmon var med ild. Hun tvang Robert og Bill til at hjælpe hende med at skaffe Suesan af vejen. De kørte hende til Sierra Nevada, Interstate 80 km uden for Truckee, der lagde de hende ned, hældte benzin på hende og brændte hende levende.

Mordsagen er gennemgået i flere tv-programmer, heriblandt i Par der dræber (2009).

Referencer

Eksterne henvisninger 
 
 
 
 Cold Case Files (A&E), Episode #48: "Mommy's Rules" (featuring an exclusive interview with Terry Knorr).

Kvindelige mordere
Personer der har myrdet børn
Mordere fra USA
Cubas håndboldlandshold (herrer)

Cubas håndboldlandshold for mænd er det mandlige landshold i håndbold for Cuba. Det repræsenterer landet i internationale håndboldturneringer. De reguleres af Cubas håndboldforbund. Deres, største øjeblik var kvartfinalen, under VM 1999, hvor holdet besejrede Sverige med 26:33, kort efter at have besejret Danmark med 32:24, i den anden runde. Både, ved VM 1995 og 1997, nåede holdet kun knock-out fasen, efter den succesfulde tid, hvorefter at holdet forsvandt fra scenen i et stykke tid, men i 2009, kvalificerede de sig til VM. Holdet har vundet 8 Panamerikamesterskabet, i 1979, 1981, 1983, 1985, 1989, 1994, 1996 og 1998.

Holdet deltog ved VM 2009.

Resultater

Sommer-OL 
 1980: 11.-plads
 2000: 11.-plads

VM 
 1982: 13.-plads
 1986: 15.-plads
 1990: 14.-plads
 1995: 13.-plads
 1997: 14.-plads
 1999: 8.-plads
 2009: 20.-plads

Panamerikamesterskabet 
 1979: 
 1981: 
 1983: 
 1985: 
 1989: 
 1994: 
 1996: 
 1998: 
 2000: 
 2008: 
 2010: 4.-plads

Eksterne henvisninger 
 Profil på National Handball Teams.com

Kilder 

Landshold (herrer)
Herrehåndboldlandshold
Gustav Wedell-Wedellsborg

Gustav Wedell-Wedellsborg er det anvendte navn om flere personer:

 Gustav Wedell-Wedellsborg (landmand) (1829-1903) – dansk baron, officer og landmand (Gustav Joachim W.-W.)
 Gustav Wedell-Wedellsborg (1844-1923) – dansk baron og officer (egl. August Frederik W.-W.)
 Gustav Wedell-Wedellsborg (1858-1939) – dansk baron og officer (egl. August Frederik Ferdinand Leopold W.-W.)
 Gustav Wedell-Wedellsborg (1872-1954) – dansk baron og officer (Hans Rudolph Gustav W.-W.)
 Gustav Joachim Wedell-Wedellsborg (1905-1983) – dansk baron
 Gustav Wedell-Wedellsborg (1906-1939) – dansk baron og officer (Gustav Joachim Christian Max Henrik W.-W.)
Bulgariens håndboldlandshold (herrer)

Bulgariens håndboldlandshold for mænd er det mandlige landshold i håndbold for Bulgarien. Det repræsenterer landet i internationale håndboldturneringer. De reguleres af Bulgariens håndboldforbund.

Holdet deltog ved VM 1974, og 1978, hvor de kom på henholdsvis en 11. og en 14. plads.

Resultater

VM 
 1974: 11.-plads
 1978: 14.-plads

Holdes forsøgte, at kvalificere sig til VM 2007, hvor de endte på som nr. 4. i gruppe 2.

EM 
Kvalifikation til EM 2012

► 2. plads – / Gruppe A
 Estland 	- 	Bulgarien 	31:18 	(16:9)
 Bulgarien 	- 	Cypern 	29:29 	(14:14)
 Bulgarien 	- 	Storbritannien 	32:33 	(16:14)

Eksterne henvisninger og kilder 
 Bulgariens håndboldforbund 
 Bulgarien's håndboldforbund på ЕHF's hjemmeside 
 Profil på National Handball Teams.com 

Landshold (herrer)
Herrehåndboldlandshold
Gustav Wedell-Wedellsborg (landmand)

Gustav Joachim baron Wedell-Wedellsborg (6. september 1829 i Odense – 6. juli 1903 i et tog mellem Holte og København) var en dansk landmand, bror til Vilhelm Wedell-Wedellsborg og far til Ludvig Wedell-Wedellsborg og Joachim Wedell-Neergaard.

Han var søn af generalløjtnant Joachim Wedell-Wedellsborg, slog ind på den militære løbebane og avancerede til premierløjtnant ved dragonerne, men trådte 1864 à la suite og tog sin afsked 1865 og overtog forpagtningen af Overdrevsgården i Sorø Amt, der hørte under Svenstrup, som var ejet af hans svigerfar. 1887 blev han karakteriseret ritmester.

Efter at have deltaget i krigen 1864 ofrede han sig med levende interesse og stor dygtighed for landbruget. Hurtig blev han draget ind i offentlig virksomhed, han blev formand for sognerådet og amtsrådsmedlem, næstformand og senere (1883) formand for Sorø Amts landøkonomiske Selskab og medlem af Landhusholdningsselskabets bestyrelsesråd 1880-1901. Da de sjællandske Landboforeninger 1880 dannede fællesforeningen «De samvirkende Landboforeninger i Sjællands Stift», valgtes Wedell-Wedellsborg til formand og virkede som sådan til 1889. Hans formandsperiode faldt i en, indad til og udad til, såre vanskelig tid, men han var stillingen voksen, og fællesforeningen indlagde sig under hans ledelse fortjeneste ikke blot af det sjællandske, men af det danske landbrug; det var således den, der først rejste kravet om nødvendige bestemmelser angående margarinens produktion og forhandling og bragte spørgsmålet om Esbjergtrafikken ind under landøkonomisk synsvinkel. Selve hans Ledelse af foreningens daglige arbejde og dens årlige delegeretmøder var i hine de politiske brydningers dage fortrinlig, og han vandt en popularitet som ingen anden sjællandsk landmand.

Han udnævntes 1882 til kammerherre, 1880 til Ridder af Dannebrog og 1888 til Dannebrogsmand.

Wedell-Wedellsborg ægtede 1. gang (12. maj 1859) Louise Elise Henriette Bruun de Neergaard (1837-1864), datter af godsejer Joachim Bruun de Neergaard, 2. gang (4. juni 1868) Thalia Scheel (1840-1896), datter af legationsråd Henrik Scheel. En pludselig død bortrev ham på en togrejse 6. juli 1903.

Han er begravet i Borup på Sjælland. Der findes et portrætmaleri af Otto Bache. Fotografier af F.F. Petersen og Hansen & Weller.

Kilder 
 
 Galschiøt, Landbrug og Landmænd i Danmark.
 Ugeskrift for Landmænd, 1903, nr. 28.
 Det kongelige danske Landhusholdningsselskabs Aarsberetning for 1903-4.

Eksterne henvisninger 
 

Baroner fra Danmark
Amtsrådsmedlemmer
Kommunalpolitikere fra Danmark
Landmænd fra Danmark
Kammerherrer fra Danmark
Kavaleriofficerer fra Danmark
Riddere af Dannebrog
Personer i den 2. Slesvigske Krig fra Danmark
Gustav 1
Danskere i 1800-tallet
Personer fra Odense
Personer i Dansk Biografisk Leksikon
Artikler fra 1. udgave af Dansk biografisk leksikon
Harwich International Port

Parkeston Quay, nu omdøbt til Harwich International Port, er en havn ved Harwich i Storbritannien.

Havnen var i mange år anløbssted for ruten fra Danmark, Esbjerg–Harwich, besejlet med DFDS' skibe som f.eks. M/S Parkeston, M/S Kronprins Frederik.
Her kan man opleve tidevandets betydning. Der er omkring 4-5 meter mellem ebbe og flod.

Eksterne henvisninger 

 Parkeston, Historic Docs
 Harwich International Port 

Havne i Storbritannien og Nordirland
Bygninger, konstruktioner og anlæg i England
Canadas håndboldlandshold (herrer)

Canadas håndboldlandshold er det canadiske landshold i håndbold for mænd som også deltager i internationale håndboldkonkurrencer. De er reguleret af Canadas håndboldforbund. Det er opdelt mellem mændene's hold og kvinderne's hold, idet de sidstenævnte deltog ved VM 1995, og i 1997.

Resultater

Sommer-OL 
 1976: 11.-plads

VM 
 1967: 16.-plads
 1978: 15.-plads
 2005: 23.-plads

Panamerikamesterskabet 
 1979: 
 1983: 
 1985: 6.-plads
 1989: 4.-plads
 1996: 5.-plads
 1998: 6.-plads
 2004: 
 2008: 7.-plads
 2010: 7.-plads

Kilder og eksterne henvisninger 
 Canadas håndboldforbund /
 Profil på National Handball Teams.com 

Landshold (herrer)
Herrehåndboldlandshold
The Open Championship 1872

The Open Championship 1872 var en golfturnering afholdt i Prestwick Golf Club i Ayrshire, Skotland den 13. september 1872. Turneringen var den 12. udgave af The Open Championship, og den havde deltagelse af otte spillere, seks professionelle og to amatører. Mesterskabet blev afviklet som en slagspilsturnering over tre runder på Prestwick Golf Clubs 12-hullersbane.

Siden 1860 var mesterskabet blevet afviklet årligt, men der havde ikke været noget mesterskab i 1871. Årsagen var, at Tom Morris, Jr. i 1870 vandt trofæet, the Challenge Belt, til ejendom, og dermed var der ikke noget trofæ at spille om. På Prestwick Golf Clubs forårsmøde i 1871 besluttede man at kontakte The Honourable Company of Edinburgh Golfers og The Royal and Ancient Golf Club of St Andrews med henblik på at samarbejde om afviklingen af The Open Championship fremover. Diskussionerne mellem de tre klubber skred kun langsomt fremad, og først den 11. september 1872 – to dage før afviklingen af the Open i 1872 – blev de enige om hver at betale £ 10 til fremstillingen af et nyt trofæ. Selvsagt var der ikke tid til at fremstille trofæet med så kort varsel, så det blev besluttet, at vinderen af mesterskabet i 1872 "kun" fik overrakt en medalje.

Titlen blev vundet af den 21-årige forsvarende mester, Tom Morris, Jr. fra St Andrews, og da the Golf Champion Trophy endelig var blevet fremstillet året efter, blev Young Tom Morris den første til at få sit navn på pokalen for denne sejr. Han vandt med tre slag foran Davie Strath. Det var fjerde gang i træk, at Young Tom Morris vandt mesterskabet, men det skulle også blive hans sidste, og det var anden gang i træk, at Davie Strath blev nr. 2. Strath førte ellers med fem slag foran Morris inden tredje runde, men Morris gik sidste runde i 53 slag, mens Strath måtte bruge hele 61 slag.

Resultater

Kilder / eksterne henvisninger 
Opengolf.com – Previous Opens – Prestwick 1872
Opengolf.com – Prestwick – 1872
Antique Golf Clubs from Scotland – Open Championship – 1872: Prestwick
The Life of Tom Morris - Chapter XV - Tommy wins Open Championship for fourth time, and plays David Strath

Noter 

1872
Sport i 1872
Michael Hart

Michael Stern Hart (8. marts 1947 – 6. september 2011) var en amerikansk forfatter og opfinder, bedst kendt som en opfinder af e-bøger og grundlægger af Project Gutenberg, et projekt til at udgive e-bøger frit på Internettet De fleste af de første bøger i Project Gutenberg blev indtastet af Hart selv.

Biografi 
Michael Harts far var en bogholder og hans mor som tidligere havde arbejdet som en kryptoanalyst under 2. Verdenskrig, arbejdede senere i en detailbutik. I 1958 rejste familien til Urbana i Illinois hvor begge forældre blev universitetsprofessorer i hhv. Shakespeare (mor) og matematik (far). Hart blev optaget på University of Illinois at Urbana-Champaign hvor han tog afgangseksamen på blot to år. Han døde den 6. september 2011 i Illinois i en alder af 64.

Project Gutenberg 
På universitetet blev Harts givet en brugerkonto på skolens mainframecomputer. Om end fokus var mere i retning af databehandling, så var computerne forbundet i et net der senere skulle udvikle sig til internettet og Hart blev mere optaget af den side af systemet der havde med datadistribution at gøre. Han fortalte at hans konto blev oprettet den 4. juli 1971 (den amerikanske uafhængighedsdag) og han havde siddet og tænkt lidt på hvad han skulle stille op med den, da han kom i tanke om en kopi af Den amerikanske uafhængighedserklæring han havde fået stukket i hænderne i en butik tidligere samme dag. Han indtastede teksten og forsøgte at sende den til alle på netværket. Da det ikke blev vel modtaget, gemte han den på maskinen og lod andre download den individuelt.

Hvilke var starten på Project Gutenberg. Hart fortsatte med at indtaste bøger så som Biblen, og værker af Homer, Shakespeare og Mark Twain. I 1987 havde han indtastet 313 bøger, hvorefter andre kom til med egne bidrag, og projektet voksede meget hurtigere.

Noter

Eksterne henvisninger 
 Michael Hart Pictures Page
 Levy, Steven. "Lawrence Lessig's Supreme Showdown". Wired, Oktober 2002.

Faglitterære forfattere fra USA
Jan Marek

Jan Marek (31. december 1979 i Jindřichův Hradec i Tjekkiet – 7. september 2011 udenfor Jaroslavl i Rusland) var en tjekkisk professionel ishockeyspiller.

Marek havde siden 1995 spillet for forskellige tjekkiske ishockeyhold, og blev i 2003 udtaget til NHL i 8. runde som nummer 243 af New York Rangers, men spillede dog ikke for nogle NHL-hold. Han spillede i den tjekkiske liga, og var i 2006 med til at vinde det tjekkiske mesterskab. Siden 2006 spillede Marek for klubber i Kontinental Hockey League, og var i 2008 med til at vinde det russiske mesterskab. Han var også med til at vinde VM i ishockey i Köln i 2010 og i Bratislava i 2011. Jan Marek havde en kontrakt med Lokomotiv Jaroslavl for sæsonen 2011–12.

Den 7. september 2011 var Jan Marek om bord på et passagerfly, som styrtede udenfor byen Jaroslavl i Rusland.

Kildehenvisninger

Eksterne henvisninger 

Ishockeyspillere fra Tjekkiet
Jakovlev Jak-42

Jakovlev Jak-42 (NATO-rapporteringsnavn: "Clobber"), er et sovjetisk, senere russisk, passagerfly med tre turbofanmotorer; pilvinget efterfølger til Jakovlev Jak-40. Flytypen har plads til 120 passagerer. I årene 1979 til 2002 blev der fremstillet 178 eksemplarer af flyet. Flyet havde tekniske problemer i 1980'erne med vibrationer i halesektionen og alle fly af typen fik flyveforbud indtil fejlen var blevet fundet.

Flyselskaber 
Flyselskaber som har anvendt Jak-42:

  Aeroflot 
  Air Mali 
  Armavia
  Centre-Avia  
  Dniproavia 
  Domodedovo Airlines 
  Lithuanian Airlines 
  Kuban Airlines 
  Sudan Airways
  Tatarstan Airlines

Ulykker 
Et Jak-42-fly var d. 7. september 2011 indblandet i et flystyrt udenfor Jaroslavl i Rusland, da flyet kort efter start ramte en mast og styrtede ned. Ombord var det russiske ishockeyhold Lokomotiv Jaroslavl. 43 af 45 personer døde på stedet. Den ene overlevende, Aleksandr Galimov, døde få dage senere af forbrændinger.

Eksterne kilder 

Passagerfly
Jakovlev-fly
3-motors jetfly
Khiva

Khiva (Uzbek: Xiva, Хива; Russisk: Хива, Khiva; Persisk: خیوه Khiveh; andre historiske navne er blandt andet Khorasam, Khoresm, Khwarezm, Khwarizm, (Arabisk: خوارزم), Khwarazm, Chiwa, og Chorezm) var hovedstaden i Khwarezm og i Khiva-khanatet og er i dag en del af provinsen Khorezm i Usbekistan.

Byer i Usbekistan